ร้านนี้เพิ่งมาเปิดได้ไม่นาน อยู่ติดถนนเลย ตรงข้ามกับร้านใบไม้ ใกล้ๆ ทางม้าลาย ร้านมีทั้งแบบด้านนอก และในห้องแอร์ ร้านเปิด5โมง-ประมาณ 5 ทุ่ม

เรามาบ่อยมากๆ เพราะว่าใกล้หอ แล้วก้ราคาถูก เมนูเสต็กมีให้เลือกหลายแบบ มีทั้งสลัด สปาเกตตี้ แฮมเบอร์เกอร์ ของทานเล่นก้มี เราชอบกินสเต็กอกไก่ เลือกซอสราดได้ด้วย ในจานก้เสิร์ฟมาทั้งสลัดละก้เฟร้นฟราย

ส่วนสลัด แนะนำน้ำสลัดงา อร่อยแต่ต้องเพิ่มเงิน 10 บาทด้วย เพิ่มผักไฮโดรได้ด้วยเหมือนกัน 

ส่วนสปาเกตตี้ที่เคยลองคือผัดฉ่าทะเล รสชาติไม่ค่อยจัดจ้านเท่าไร ใส่น้ำมันเยอะไปหน่อย เราเลยเฉยๆ 

ร้านนี้คิดค่าน้ำกับน้ำแข็งด้วย แนะนำนั่งในห้องแอร์จะโอเคกว่า แต่ถ้าอยากนั่งข้างนอกริมถนนก้ได้ เค้าทำสเต็กกันสดๆ หน้าร้านเลย

ถือว่าเป็นร้านที่โอเค ทั้งราคา ทั้งปริมาณ ใครยังไม่เคยลองไปลองได้ ร้านสีเหลืองเด่นมาก เปิดทุกวันนะ